నాన్ పాకల్ నేరత్తు మయక్కం

నాన్.పాకల్ నేరతు మయక్కం(Nanpakal nerathu Mayakkam)మలయాళ చిత్రం 2023 జనవరిలో విడుదల అయినది. మమ్ముట్టి ప్రధాన పాత్ర వహించిన ఈ సినిమాకు ఉత్తమ చిత్రం, ఉత్తమ నటుడు విభాగాలలో రెండు కేరళ రాష్ట్ర చలన చిత్ర పురస్కారాలు లభించాయి.

కథ 

నాటక కంపెనీ యజమాని జేమ్స్ బృందం వేలాంకణ్ణి మాత దర్శనంచేసుకొని కేరళకు తిరుగు ప్రయాణంలో ఉన్నప్పుడు జేమ్స బస్సును ఆకస్మికంగా తమిళదేశంలో ఒక పల్లెవద్ద ఆపించి, వేసవిమధ్యాహ్నం పగటికల కంటున్నట్లు ఏదో మాగన్నుగా ఒక మగతలో ఊళ్ళోకి నడిచి వెళ్ళిపోతాడు.  ఆ పల్లెను చూడగానే వింతగా, తాను ఆ ఊరి తాలూకు సుందరంగా ప్రవర్తిస్తూ, దారిలో ఎదురైన ఊరివారిని పలకరిస్తూ సుందరం ఇంటికి వెళ్తాడు. సుందరంతల్లి అంధురాలు, ఆమె జేమ్స్ ను కుమారుడనే భావిస్తుంది.

బస్సులో సాటి ప్రయాణీకులు కొందరు ఒక బృందంగా ఏర్పడి  జేమ్సును తీసుకుని పోవడానికి వస్తారు. పల్లెలో కొందరు అతణ్ణి వెనక్కి పంపడానికి ప్రయత్నిస్తారు. జేమ్స్ తను సుందరమే అయినట్లుగా ఊళ్ళో అందరినీ పలకరిస్తూ, క్షేమసమాచారాలు అడుగుతూ ఆఖరికి బ్యాంకుకు వెళ్లి డబ్బు విత్డ్రా చేయడానికి ప్రయత్నం కూడా చేస్తాడు. సుందరం ఇంట్లో మోటార్ సైకిల్ తీసుకుని పోయి, సుందరంలా ఊరివారికి పాలుతెచ్చి పోయడానికి కూడా ప్రయత్నం చేస్తాడు. మంగలిషాపుకు వెళ్లి క్షౌరంచేయించుకొంటూ తనముఖం(జేమ్స్ ముఖం)చూచుకొని బిత్తర పోతాడు.

అసలు సుందరం ఏమయ్యాడో ఎవరికి తెలియదు. రెండేళ్లక్రితం వెళ్ళనవాడు అడ్రసు లేడు. సుందరం భార్య మంచి మనసుతో జేమ్సును భర్తను గౌరవించినట్లే గౌరవించి భోజనం పెట్తుంది. జేమ్స్ భోంచేసి పంచలో ఆమెభర్త లాగే పండుకొని నిద్రపోతాడు. తెల్లవారి అతని భ్రమ తొలగి వాస్తవ జగత్తు లోకి వస్తాడు. తోటి ప్రయాణీకులు అతణ్ణి వెంటపెట్టుకొని వెళ్ళపోతారు. వేసవి మధ్యాహ్నం పగటికల మాదిరిగా అంతా జరిగిపోతుంది. జేమ్సు తనను మరొక వ్యక్తిగా భావించుకోడం, అధివాస్తవిక కథలా వింతగా ఉంటుంది. 

ముమ్మాటి Split personalityని అభినయించాడు. సుందరం భార్య, బిడ్డలు, గుడ్డితల్లి... ఆకుటుంబం జేమ్సుకు అడ్డుచెప్పకుండా ఇంట్లోకి రానివ్వండం, ఆ ఒక్క రోజు సుంరంభార్య జీవితంలో సుందరం తిరిగివచ్చిన భ్రాంతి తాలూకు ఆనందం మిగిలిపోతుంది. అంతా విషాదపు జీరతో హాస్యదృశ్యాల్లాగా సాగుతుంది. నేపధ్య సంగీతానికి మారు బస్సులో ప్రదర్శిస్తున్న సినిమా మాటలు, పాటలు, సంగీతం, రేడియో, టివి ధ్వనులు, చుట్టూతా వినిపించే మాటలను దర్శకులు చాలా చక్కగా సందర్భానికి అనుగుణంగా, సజెస్టివ్ గా వాడుకొన్నారు. 
ఇది మలయాళ చిత్రం. జేమ్స్ మలయాళి, అతనిభాష మలయాళం. తమిళపల్లెలో అందరూ తమిళంలో మాట్లాడుతారు. జేమ్స్ కూడా సుందరంలానే తమిళం మాట్లాడుతాడు. తెలుగులోకి డబ్చేసినా తమిళం, మలయాళం, తెలుగు మూడుభాషలు వినిపిస్తూ ఉంటాయి. సబ్ టైటిల్స్ ఉన్నాయి కనుక కొంత సహాయం. ఇది ప్రయోగాత్మక సినిమా, దర్శకుడు Lijo Jose Pellisarey కి ఇది తన రెండో సినిమా.

నటీనటులు

అవార్డులు
+సంవత్సరంఅవార్డు/చిత్రోత్సవంవిభాగంగ్రహీత 2022కేరళ అంతర్జాతీయ చలనచిత్రోత్సవంరజత చకోరంనాన్ పాకల్ నేరత్తు మయక్కం - లిజో జోస్ పెల్లిస్సెరిపద్మరాజన్ అవార్డ్ఉత్తమ దర్శకుడు"എം.മുകുന്ദനും വി.ജെ ജെയിംസിനും പത്മരാജൻ സാഹിത്യ പുരസ്‌കാരം; ചലച്ചിത്ര പുരസ്‌കാരം ലിജോ ജോസ് പെല്ലിശ്ശേരിക്കും ശ്രുതി ശരണ്യത്തിനും". DC Books (in Malayalam). 22 May 2023. Retrieved 28 May 2023.లిజో జోస్ పెల్లిస్సెరి202353వ కేరళ రాష్ట్ర చలనచిత్ర పురస్కారాలు ఉత్తమ చిత్రంలిజో జోస్ పెల్లిస్సెరిజార్జ్ సెబాస్టియన్ (నిర్మాత)ఉత్తమ నటుడుమమ్ముట్టి 2024 69వ ఫిల్మ్‌ఫేర్ అవార్డ్స్ సౌత్ ఉత్తమ నటుడు()మమ్ముట్టి

మూలాలు

వర్గం:మలయాళ సినిమాలు